CELEX: 32010R0550
Language: ro
Date: 2010-06-23 00:00:00
Title: Regulamentul (UE) nr. 550/2010 al Comisiei din 23 iunie 2010 de modificare a Regulamentului (CE) nr. 1126/2008 de adoptare a anumitor standarde internaționale de contabilitate în conformitate cu Regulamentul (CE) nr. 1606/2002 al Parlamentului European și al Consiliului în ceea ce privește Standardul Internațional de Raportare Financiară IFRS 1  (Text cu relevanță pentru SEE )

24.6.2010   
            
            
               RO
            
            
               Jurnalul Oficial al Uniunii Europene
            
            
               L 157/3
            
         REGULAMENTUL (UE) NR. 550/2010 AL COMISIEI
   din 23 iunie 2010
   de modificare a Regulamentului (CE) nr. 1126/2008 de adoptare a anumitor standarde internaționale de contabilitate în conformitate cu Regulamentul (CE) nr. 1606/2002 al Parlamentului European și al Consiliului în ceea ce privește Standardul Internațional de Raportare Financiară IFRS 1
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1606/2002 al Parlamentului European și al Consiliului din 19 iulie 2002 privind aplicarea standardelor internaționale de contabilitate (1), în special articolul 3 alineatul (1),
   întrucât:
   
               (1)
            
            
               Prin Regulamentul (CE) nr. 1126/2008 al Comisiei (2) s-au adoptat anumite standarde internaționale de contabilitate și interpretări existente la 15 octombrie 2008.
            
         
               (2)
            
            
               La 23 iulie 2009, Consiliul pentru standarde internaționale de contabilitate (IASB) a publicat amendamentele la Standardul Internațional de Raportare Financiară IFRS 1 Adoptarea pentru prima dată a Standardelor Internaționale de Raportare Financiară, denumite în continuare „amendamente la IFRS 1”. Conform amendamentelor la IFRS 1, entitățile care desfășoară activități legate de petrol și gaz și care trec la IFRS sunt autorizate să utilizeze valorile contabile ale activelor petroliere și gaziere stabilite în temeiul normelor lor contabile anterioare. Entităților care decid să recurgă la respectiva scutire trebuie să li se impună să măsoare datoriile existente din dezafectare, reconstituire și de natură similară aferente activelor petroliere și gaziere, în conformitate cu IAS 37 Provizioane, datorii contingente și active contingente și să recunoască datoria în rezultatul reportat. Amendamentele la IFRS 1 privesc, de asemenea, reevaluarea determinării existenței unui contract de leasing.
            
         
               (3)
            
            
               Consultarea Grupului de experți tehnici (TEG) din cadrul Grupului consultativ european pentru raportări financiare (EFRAG) confirmă faptul că amendamentele la IFRS 1 îndeplinesc criteriile tehnice pentru adoptare stabilite la articolul 3 alineatul (2) din Regulamentul (CE) nr. 1606/2002. În conformitate cu Decizia 2006/505/CE a Comisiei din 14 iulie 2006 de instituire a Grupului de examinare a avizelor privind standardele contabile în vederea consilierii Comisiei cu privire la obiectivitatea și neutralitatea avizelor Grupului consultativ european pentru raportări financiare (EFRAG) (3), Grupul de examinare a avizelor privind standardele contabile a analizat avizul EFRAG privind adoptarea și a confirmat Comisiei că acesta este echilibrat și obiectiv.
            
         
               (4)
            
            
               Prin urmare, Regulamentul (CE) nr. 1126/2008 trebuie modificat în consecință.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului de reglementare contabilă,
            
         ADOPTĂ PREZENTUL REGULAMENT:
   Articolul 1
   În anexa la Regulamentul (CE) nr. 1126/2008, Standardul internațional de raportare financiară (IFRS) 1 Adoptarea pentru prima dată a Standardelor Internaționale de Raportare Financiară se modifică în conformitate cu anexa la prezentul regulament.
   Articolul 2
   Fiecare societate aplică amendamentele la IFRS 1, care figurează în anexa la prezentul regulament, cel târziu de la data începerii primului său exercițiu financiar după data de 31 decembrie 2009.
   Articolul 3
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 iunie 2010.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 243, 11.9.2002, p. 1.
   
      (2)  JO L 320, 29.11.2008, p. 1.
   
      (3)  JO L 199, 21.7.2006, p. 33.
   
      ANEXĂ
      
         STANDARDE INTERNAȚIONALE DE CONTABILITATE
      
      
                  IFRS 1
               
               
                  Amendamente la IFRS 1 Scutiri suplimentare pentru entitățile care adoptă pentru prima oară
               
            
         Reproducerea permisă în Spațiul Economic European. Toate drepturile existente rezervate în afara SEE, cu excepția dreptului de reproducere în scopul uzului personal sau în alte scopuri legitime. Mai multe informații sunt disponibile pe site-ul IASB www.iasb.org
      
      
         Amendamente la IFRS 1
      
      
         
            Adoptarea pentru prima dată a Standardelor Internaționale de Raportare Financiară
         
      
      Se adaugă un titlu și punctele 31A și 39A.
      DESCRIERE ȘI PREZENTARE
      
         Explicarea trecerii la IFRS-uri
      
      
         Utilizarea costului presupus al activelor petroliere și gaziere
      
      
                  31A
               
               
                  Dacă o entitate folosește scutirea menționată la punctul D8A(b) pentru activele petroliere și gaziere, ea trebuie să comunice acest lucru și să prezinte pe ce bază au fost alocate valorile contabile determinate în conformitate cu principiile contabile general acceptate (GAAP) anterioare.
               
            DATA INTRĂRII ÎN VIGOARE
      
                  39A
               
               
                  
                     Scutiri suplimentare pentru entitățile care adoptă pentru prima dată (Amendamente la IFRS 1), publicat în iulie 2009, a adăugat punctele 31A, D8A, D9A și D21A și a modificat punctul D1(c), (d) și (l). O entitate trebuie să aplice aceste modificări pentru perioadele anuale care încep la 1 ianuarie 2010 sau ulterior acestei date. Se permite aplicarea anterior acestei date. Dacă o entitate aplică modificările pentru o perioadă anterioară, entitatea trebuie să prezinte acest fapt.
               
            SCUTIRI DE LA ALTE IFRS-URI
      În Anexa D, se modifică punctul D1(c), (d) și (l) și un titlu. Se adaugă punctele D8A, D9A și D21A.
      
                  D1
               
               
                  O entitate poate să aleagă să folosească una sau mai multe dintre următoarele scutiri:
                  
                              (a)
                           
                           
                              …
                           
                        
                              (c)
                           
                           
                              cost presupus (punctele D5-D8A);
                           
                        
                              (d)
                           
                           
                              contracte de leasing (punctele D9 și D9A);
                           
                        
                              (e)
                           
                           
                              …
                           
                        
                              (l)
                           
                           
                              obligații din lichidare incluse în costul imobilizărilor corporale (punctele D21 și D21A);
                           
                        
                              (m)
                           
                           
                              …
                           
                        
            
         Cost presupus
      
      
                  D8A
               
               
                  În conformitate cu anumite dispoziții contabile naționale, costurile de explorare și dezvoltare ale proprietăților petroliere și gaziere din fazele de dezvoltare sau de producție se contabilizează în centre de cost care includ toate proprietățile dintr-o zonă geografică extinsă. O entitate care adoptă pentru prima dată IFRS-urile, care aplică o astfel de contabilitate în conformitate cu principiile contabile general acceptate (GAAP) anterioare, poate alege măsurarea activelor petroliere și gaziere la data trecerii la IFRS-uri, pe următoarea bază:
                  
                              (a)
                           
                           
                              active de explorare și de evaluare la valoarea determinată în conformitate cu principiile contabile general acceptate (GAAP) anterioare ale entității; și
                           
                        
                              (b)
                           
                           
                              active din fazele de dezvoltare sau de producție la valoarea determinată pentru centrul de cost în conformitate cu principiile contabile general acceptate (GAAP) anterioare ale entității. Entitatea trebuie să aloce pro rata această sumă între activele de bază ale centrului de cost, utilizând volumele de rezervă sau valorile de rezervă de la acea dată.
                           
                        Entitatea trebuie să testeze pentru depreciere activele de explorare și de dezvoltare, precum și activele din fazele de dezvoltare și de producție la data trecerii la IFRS-uri, în conformitate cu IFRS 6 Explorarea și evaluarea resurselor minerale sau, respectiv, cu IAS 36 și, dacă este necesar, să reducă valoarea determinată în conformitate cu punctele (a) sau (b) de mai sus. În sensul prezentului alineat, activele petroliere și gaziere includ numai acele active utilizate în explorarea, evaluarea, dezvoltarea sau extracția de petrol sau gaze naturale.
               
            
         Contracte de leasing
      
      
                  D9A
               
               
                  Dacă o entitate care adoptă pentru prima dată IFRS-urile ajunge la același răspuns, atunci când determină măsura în care un angajament conține un contract de leasing, bazându-se, pe de o parte, pe principiile contabile general acceptate (GAAP) anterioare, și, pe de altă parte, pe IFRIC 4, dar la o altă dată decât cea solicitată de IFRIC 4, ea nu este obligată să reevalueze răspunsul obținut în urma determinării respective atunci când adoptă IFRS-urile. Pentru ca o entitate să obțină același răspuns, atunci când determină măsura în care un angajament conține un contract de leasing, în conformitate cu principiile contabile general acceptate (GAAP) anterioare, ar trebui ca răspunsul la acea determinare să fi fost același cu cel care rezultă din aplicarea IAS 17 Contracte de leasing și IFRIC 4.
               
            
         Obligații din lichidare incluse în costul imobilizărilor corporale
      
      
                  D21A
               
               
                  O entitate care folosește scutirea menționată la punctul D8A(b) [pentru activele petroliere și gaziere din fazele de dezvoltare sau de producție contabilizate în centre de cost care includ toate proprietățile dintr-o zonă geografică extinsă în conformitate cu principiile contabile general acceptate (GAAP) anterioare] trebuie, în loc să aplice paragraful D21 sau IFRIC 1:
                  
                              (a)
                           
                           
                              să măsoare datoriile existente din lichidare, restaurare și de natură similară de la data trecerii la IFRS-uri în conformitate cu IAS 37; și
                           
                        
                              (b)
                           
                           
                              să recunoască direct la rezultate reportate orice diferență între această valoare și valoarea contabilă a acestor datorii la data trecerii la IFRS-uri, determinată în conformitate cu principiile contabile general acceptate (GAAP) anterioare ale entității.